**ЗАПИСНИК**

са 163.седнице Градског већа града Шaпца, одржане дана 09.01.2020.године, (четвртак) са почетком у 8,00 часова, у просторијама Градске куће.

Седници председава:Небојша Зеленовић, градоначелник.

Седници присуствују: Душан Костадиновић, заменик градоначелника. Славиша Костадиновић,Игор Марсенић,Зоран Бортић, Предраг Вујковић,Салко Карадаревић,Стефан Јовановић,Драган Николић,Светозар Марковић и Наташа Радовановић.

Седници не присуствује:Божидар Катић и Милутин Икодиновић.

Поред чланова Већа, седници присуствују: Мирјана Илић,Кабинет градоначелника,Милан Васић, начелник Градске управе,Маја Станковић, Градска управа,Јасна Томић, Одељење локалне пореске администрације,Слободан Јеротић, директор ЈКП “Топлана-Шабац”.

Председавајући је отворио 163. седницу Већа и констатовао да има кворум за рад и одлучивање.

Затим се прешло на утврђивање дневног реда.

На предлог председавајућег, веће је, једногласно,усвојило следећи.

**ДНЕВНИ РЕД:**

**1. УСВАЈАЊЕ ЗАПИСНИКА СА 162.СЕДНИЦЕ ГРАДСКОГ ВЕЋА**

**2. РАЗМАТРАЊЕ И УСВАЈАЊЕ ОДЛУКЕ О ФИНАНСИРАЊУ/СУФИНАНСИРАЊУ ГОДИШЊИХ ПРОГРАМА КОЈИМА СЕ ЗАДОВОЉАВАЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА У ГРАДУ ШАПЦУ У 2020.ГОДИНИ**

**Представник: Драган Николић, члан Градског већа**

**3.РАЗМАТРАЊЕ И УСВАЈАЊЕ ЗАКЉУЧКА О ДАВАЊУ САГЛАСНОСТИ НА ОДЛУКУ НАДЗОРНОГ ОДБОРА ЈКП“ТОПЛАНА-ШАБАЦ” БР.01-1733-5/19ОД 25.12.2019.ГОД.**

**Представник: Слободан Јеротић, директор ЈКП “Топлана-Шабац”**

**4. УПОЗНАВАЊЕ ГРАДСКОГ ВЕЋА СА ОДЛУКОМ НАДЗОРНОГ ОДБОРА ЈКП“ТОПЛАНА-ШАБАЦ” БР. 01-1733-3/19 ОД 27.12.2019.Г.**

**Представник: Слободан Јеротић, директор ЈКП “Топлана-Шабац”**

**5. РАЗМАТРАЊЕ И УСВАЈАЊА РЕШЕЊА О ОДБИЈАЊУ ЖАЛБЕ БАЈИЋ ИГОРА ИЗ ШАПЦА НА РЕШЕЊЕ ГРАДСКЕ УПРАВЕ ГРАДА ШАПЦА – ОДЕЉЕЊЕ ЛПА БР.501-15-20741/2014 ОД 22.09.2014.Г.**

**Представник: Јасна Томић, Одељење локалне пореске администрације**

**6. РАЗМАТРАЊЕ ЗАХТЕВА РАДОСЛАВА ПЕТРОВИЋА ИЗ БЕОГРАДА ЗА КОРИШЋЕЊЕ ПРАВА ПРЕЧЕ КУПОВИНЕ ГРАДА ВЕЗАНО ЗА НЕПОКРЕТНОСТ НА КАТ.ПАРЦ.БР.8679/1 КО ШАБАЦ**

**7. РАЗНО**

2.

Затим се прешло на рад о тачкама дневног реда.

1.**УСВАЈАЊЕ ЗАПИСНИКА СА 162.СЕДНИЦЕ ГРАДСКОГ ВЕЋА**

Веће је, без примедби, записник са 162 седнице, једногласно, усвојило.

**2. РАЗМАТРАЊЕ И УСВАЈАЊЕ ПРЕДЛОГА ОДЛУКЕ О ФИНАНСИРАЊУ/СУФИНАНСИРАЊУ ГОДИШЊИХ ПРОГРАМА КОЈИМА СЕ ЗАДОВОЉАВАЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА У ГРАДУ ШАПЦУ У 2020.ГОДИНИ**

**Представник: Драган Николић, члан Градског већа**

Уводне напомене по овој тачки дао је Драган Николић, члан Градског већа.Он је рекао да се ова одлука доноси као и сваке године на почетку и да су износи за финансирање клубова углавном у оквиру претходне године.Нагласио је да, као и раније, највише средстава је предвиђено за ФК Мачву (30 милиона), РК Металопастика (25 милиона),Спортски савез 20 милиона (плус нешто више због финансирања Соколане).Остали клубови су оквирима прошле године.Навео је, такође, да школе наплаћује термине за спортске сале, чак и инвалидима,а да све трошкове одржавање, чишћење, и сл. спортских сала у школама плаћа град,док новац од закупа као чист приход остаје школама.

Салко Карадаревић је рекао да се БК ''Мачва'' и БК ''Живорад Рајшић'' (по 600.000) даје велики новац,да имају услове за рад, а не могу да направе резултат и да се види да се то реши.

Драган Николић је одговорио да су два горућа проблема кошарка и бокс, и да ради на томе да се проблеми реше.Обавио је већ неке разговоре са челним људима и да ће то бити решено.

Председавајући је нагласио да ће ове године код утврђивања буџета предложти да, колико се да за спорт, толико да и за науку.

Веће је, затим,**ПРЕДЛОГ** **ОДЛУКЕ О ФИНАНСИРАЊУ/СУФИНАНСИРАЊУ ГОДИШЊИХ ПРОГРАМА КОЈИМА СЕ ЗАДОВОЉАВАЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА У ГРАДУ ШАПЦУ У 2020.ГОДИНИ,** једногласно, усвојило.

**3.РАЗМАТРАЊЕ И УСВАЈАЊЕ ЗАКЉУЧКА О ДАВАЊУ САГЛАСНОСТИ НА ОДЛУКУ НАДЗОРНОГ ОДБОРА ЈКП“ТОПЛАНА-ШАБАЦ” БР.01-1733-5/19ОД 25.12.2019.ГОД.**

**Представник: Слободан Јеротић, директор ЈКП “Топлана-Шабац”**

Уводне напомене по овој тачки дао је Слободан Јеротић, директор ЈКП “Топлана-Шабац”.Он је рекао да је прошле године донета одлука о дистрибуцији топлотне енергије којом су омогућени повољнији и атрактивнији услови за потрошаче.Међутим, то није дало резултате,јер је прикључено нових само 2000м2.Зато се овом одлуком Надзорног одбора ЈКП Топлана предвиђа, да трошокови изградње топлотне подстанице и трошкови изградње прикључног топловода дужине трасе до 50м су обавеза ЈКШ ''Топлана-Шабц''.Дакле, подносилац захтева за прикључење не учествује више у финансирању прикључка, већ само у суфинансирању изградње прикључног топловода дужине тарсе веће од50м.Ово се односи само на топловода,а не и на гасовод, који није њихов и где прикључење сада кошта 960 евра плус 20% ПДВ, мада је и ту, уз одређени аванс, прикључење омогућено на више рата, односно 4 године.Известилац је још навео пример неких грађевинских фирми (Сет, Рефлекс) које праве

3.

зграде са својим грејањем, топлотне пумпе, и не прикључују се на Топланин систем грејање.Истиче, да ово, осим што није добро решење, још је и скупље, нелегално је, јер немају лиценцу за то коју, иначе, даје Веће, које би требало да предузме мере с тим у вези.Такође, ове фирме још нису платиле енергетску таксу. Међутим, како каже, пошто топлотним пумпама не могу да реше питање грејање у зградама и извесно је да ће се прикључити на Топланин даљински систем грејања, односно њихов систем грејања предати Топлани, као у случају котларнице на Летњиковцу.

Драган Николић је похвалио овај предлог Јеротића, уз констатацију, да се овим укида монопол и да ће потрошачи који нису хтели да се прикључе због плаћања прикључка сада хтети да се прикључују.Такође, овим ово јавно предузеће постаје сервис грађана.

Светозар Марковић је рекао да ова питања треба укључити Одељење за урбанизам које би дефинисало урбанистичко-техничке услове.

Председавајући је изнео да би урбанисти требало да дефинишу зоне гасификације и топлификације.

Слободан Јеротић је рекао да од 2009. године имају дефинисане зоне топлификације, остало је гасификација.Навео је проблем, када се руши кућа и уместо ње прави зграда да се мења густина становништва.

Председавајући је питао, ко одлучује где су које зоне и да Мирјана Илић то припреми, и да Одељење за урбанизам да став о томе.Такође, да се припреми колико ће бити нових прикључака сада и колико може, тј. колики је капацитет.

Веће је, затим, **ЗАКЉУЧАК О ДАВАЊУ САГЛАСНОСТИ НА ОДЛУКУ НАДЗОРНОГ ОДБОРА ЈКП“ТОПЛАНА-ШАБАЦ” БР.01-1733-5/19ОД 25.12.2019.ГОД.**једногласно, усвојило.

**4. УПОЗНАВАЊЕ ГРАДСКОГ ВЕЋА СА ОДЛУКОМ НАДЗОРНОГ ОДБОРА ЈКП“ТОПЛАНА-ШАБАЦ” БР. 01-1733-3/19 ОД 27.12.2019.Г.**

**Представник: Слободан Јеротић, директор ЈКП “Топлана-Шабац”**

Уводне напомене по овој тачки дао је Слободан Јеротић, директор ЈКП “Топлана-Шабац”. Он је упознао чланове Већа да су се стекли услови и потписали уговори са понуђачем за топлотну изолацију зграда, о чему је обавестио и надзорни одбор Топлане.У плану је да се у току ове године изолује шест зграда, у периоду од марта до октобра: у ул Краља Петра Првог број 8, Сремској ,Андре Јовановића и др.Такође, предлаже да се грејни дан продужи са 21 час на 22 часа и да се , у том смислу, промени градска одлука.

Председавајући је питао зашто то одлука регулише, и да се греје колико треба, и зашто до девет часова,а не целу ноћ.

Душан Костадиновић је питао Јеротића које је оптимално време грејања и каква је пракса у другим градовима.

Слободан Јеротић је одговорио, да је сада оптимално грејање до 22.000 часа,а када буде изолација неће требати толико.Други градови су као и ми, осим Београда где греју целу ноћ.Такође, рекао је, да у том смислу треба одлука Већа и Скупштине.

Председавајући је је рекао да припрему одлуку за скупштини са више опција, нпр.,да ли је стан изолован, да ли није, итд.

4.

**5. РАЗМАТРАЊЕ И УСВАЈАЊА РЕШЕЊА О ОДБИЈАЊУ ЖАЛБЕ БАЈИЋ ИГОРА ИЗ ШАПЦА НА РЕШЕЊЕ ГРАДСКЕ УПРАВЕ ГРАДА ШАПЦА – ОДЕЉЕЊЕ ЛПА БР.501-15-20741/2014 ОД 22.09.2014.Г.**

**Представник: Јасна Томић, Одељење локалне пореске администрације**

Уводне напомене по овој тачки дала је Јасна Томић, Одељење локалне пореске администрације.Она је рекла да се поново решава по жалби пореског обвезника Бајић Игора из Шапца, ул. Сремска број 3,пошто је Управни суд поништио решење Градског Већа града Шапца број 501-8/2017-15 од 25.05.2017.године, којим је утврђена висина накнаде за заштиту и унапређење животне средине од стране Градске управе града Шапца,Одељења локалне пореске администрације, решењем број 501-15-20741/2017 од 22.09.2014. године.

Затим су сви присутни чланови Већа, Решење којим се одбија жалба пореског обвезника Бајић Игора из Шапца, ул. Сремска број 3,изјављена против решења о утврђивању накнаде за заштиту и унапређење животне средине Градске управе града Шапца,Одељења локалне пореске администрације, број 501-15-20741/2017 од 22.09.2014. године, као неоснована, једногласно, усвојило.

6. **РАЗМАТРАЊЕ ЗАХТЕВА РАДОСЛАВА ПЕТРОВИЋА ИЗ БЕОГРАДА ЗА КОРИШЋЕЊЕ ПРАВА ПРЕЧЕ КУПОВИНЕ ГРАДА ВЕЗАНО ЗА НЕПОКРЕТНОСТ НА КАТ.ПАРЦ.БР.8679/1 КО ШАБАЦ**

Уводне напомене по овој тачки дала је Мирјана Илић.Она је рекла да је Радослав Петровић из Београда, сходно законској обавези, упутио позив за давање понуде града Шапца за куповину ½ пословне зграде у Масариковој улици бр.105 у Шапцу (к.п. бр.8679/1 КО Шабац) по праву прече куповине.Како град Шабац није заинтересован да се користи правом прече куповине предметне непокретности, на кат.апрц. бр. 8679/1 КО Шабац у том смислу,се предлаже и закључак.

Веће је, затим, Закључак да град Шабац није заинтересован да се користи правом прече куповине предметне непокретности на кат.апрц. бр. 8679/1 КО Шабац, Радослава Петровића из Београда, једногласно, усвојило.

**7. РАЗНО**

Овим је рад већа завршен у 9.00 часова.

**ГРАДСКО ВЕЋЕ ГРАДА ШАПЦА**

**БРОЈ: 06-1/2020-15**

**ЗАПИСНИЧАР ПРЕДСЕДАВАЈУЋИ**

**Драган Ђуричић Небојша Зеленовић**